മനുഷ്യക്കടത്ത് നടത്തുന്നവര്ക്കെതിരെ ശക്തമായ നടപടി ജുബൈല്: മനുഷ്യക്കടത്ത് നടത്തുന്നവര്ക്കെതിരെ ശക്തമായ നിയമനടപടി സ്വീകരിക്കുമെന്ന് സൗദി പബ്ലിക് പ്രോസിക്യൂഷന് അറ്റോര്ണി ജനറല് ശൈഖ് സൗദ് അല്മുഅജബ് പറഞ്ഞു.അത്തരം കുറ്റകൃത്യങ്ങള്ക്ക് ഇരയാകുന്നവര്ക്ക് അധികാരികളില് നിന്ന് പ്രത്യേക പരിരക്ഷ ലഭിക്കുമെന്നും മനുഷ്യക്കടത്തിനെതിരായ ലോകദിനത്തില് നടത്തിയ പ്രസ്താവനയില് അല്മുആജബ് പറഞ്ഞു. സൗദി ഭരണകൂടം അതിെന്റ തുടക്കം മുതല് പൗരന്മാര്ക്ക് എല്ലാത്തരം കുറ്റകൃത്യങ്ങളില്നിന്നും ചൂഷണങ്ങളില്നിന്നും സംരക്ഷണം നല്കുന്നു. അവരുടെ അവകാശങ്ങളും സ്വാതന്ത്ര്യവും ഉയര്ത്തിപ്പിടിക്കുന്നു. രാജ്യെത്ത നിയമത്തിനും അന്താരാഷ്ട്ര ഉടമ്ബടികള്ക്കും അടിസ്ഥാനമായി എല്ലാസംവിധാനങ്ങള്ക്കും ഊന്നല് നല്കി ഒരു സ്വതന്ത്ര സംവിധാനത്തെ നിയമിക്കുകയും ഓള് ട്രാഫിക്കിങ് ഇന് പേഴ്സന്സ് ലോ എന്നൊരു നിയമം സ്ഥാപിക്കുകയും ചെയ്തു. നിയമങ്ങള് ലംഘിക്കുന്നവര്ക്കെതിരെ ക്രിമിനല് കേസ് ഫയല് ചെയ്യുന്നതിനും കടത്തിന് ഇരയാകുന്നവര്ക്കായി സംരക്ഷണകേന്ദ്രങ്ങള് പരിശോധിക്കുന്നതിനും ഈ നിയമത്തില് സംവിധാനമുണ്ട്. ക്രിമിനല് കുറ്റകൃത്യങ്ങള് ചെയ്യുന്നവര്ക്ക് കടുത്തശിക്ഷ നല്കും. അത്തരം കുറ്റകൃത്യങ്ങള് അന്വേഷിക്കാനും അവ കൈകാര്യം ചെയ്യാനും ബന്ധപ്പെട്ട നടപടിക്രമങ്ങള് ഏറ്റെടുക്കാനും ഒരു സ്വതന്ത്ര വകുപ്പും അനുവദിച്ചിട്ടുള്ളതായും അല്മുആജബ് വ്യക്തമാക്കി.